[pic] | КОМИСИЯ НА ЕВРОПЕЙСКИТЕ ОБЩНОСТИ |

Брюксел, 28.7.2009

COM(2009) 394 окончателен

ОТЧЕТ НА КОМИСИЯТА ДО ЕВРОПЕЙСКИЯ ПАРЛАМЕНТ И СЪВЕТА

за дейностите на Европейския фонд за приспособяване към глобализацията през 2008 г.

1. Въведение

Европейският фонд за приспособяване към глобализацията („ЕФПГ“) бе създаден с Регламент (ЕО) № 1927/2006[1] („Регламентът за ЕФПГ“[2]) с цел проявяване на солидарност с и оказване на помощ на работници, съкратени в резултат на големи структурни промени в моделите на световната търговия. Той бе замислен като средство за постигане на баланс между общите дългосрочни ползи от отворената търговия от гледна точка на растежа и заетостта и краткосрочните неблагоприятни въздействия, които глобализацията може да окаже, особено върху заетостта на най-уязвимите и по-слабо квалифицираните работници.

Член 16 от Регламента за ЕФПГ гласи, че Комисията представя на Европейския парламент и на Съвета, преди 1 юли всяка година, количествен и качествен отчет за дейностите на ЕФПГ през предходната година. Отчетът се съсредоточава основно върху резултатите, постигнати от ЕФПГ, и съдържа по-специално информация за подадените заявления, приетите решения, финансираните действия, включително тяхната допълняемост с действията, финансирани от структурните фондове, особено от Европейския социален фонд (ЕСФ), и прекратяването на оказваното финансово участие. Тя документира също и онези искания, които са били отхвърлени поради недостиг на бюджетни кредити или поради неприемливост.

2. Общ преглед на дейностите на ЕФПГ през 2008 г.

През 2008 г. Комисията получи пет заявления за финансово участие от страна на ЕФПГ. Тези заявления, подадени от три държави-членки, бяха свързани с 6 587 съкращения и поисканата по тях сума беше в общ размер от 20 626 022 EUR. След извършване на задълбочен анализ на тяхната приемливост, Комисията предостави три от тези заявления на бюджетния орган до 31 декември 2008 г., докато другите две все още бяха в процес на оценяване.

Сума в общ размер от 49 035 729 EUR (т.е. 9,8 % от годишната сума, с която ЕФПГ разполага) беше предоставена през 2008 г. по осем финансови участия на ЕФПГ, пет от които бяха предоставени по заявления, получени през 2007 г., и три по заявления, получени през 2008 г. Тези ресурси бяха използвани за съфинансиране на мерки по активната политика на пазара на труда (главно помощи за търсене на работа, обучение и стимули за търсене на работа), насочени към 9 941 съкратени работници в пет държави-членки.

През 2008 г. Комисията за първи път получи отчети относно изпълнението на финансовите участия на ЕФПГ. Тези отчети показаха, че финансовите участия на ЕФПГ са били пряко насочени към повторно професионално интегриране на 2 158 работници, които са били съкратени в автомобилната промишленост и в сектора на производството на мобилни телефони. В окончателните отчети също така е направено предположение, че финансовите участия на ЕФПГ са дали възможност на съответните държави-членки да подобрят пакета от мерки в полза на съкратените работници, по-специално чрез осъществяване на иновационни социални действия и увеличаване на продължителността на оказване на помощ, които не биха били възможни без наличието на финансово участие от страна на ЕФПГ.

3. Последващи действия във връзка с годишния отчет за дейностите на ЕФПГ през 2007 г.

Член 20 от Регламента за ЕФПГ предвижда възможността за преразглеждане на този регламент на базата на първия годишен отчет за дейностите на ЕФПГ за да „ се гарантира, че целите за солидарност на ЕФПГ са спазени“ . Поради това Комисията посочи в своя първи годишен отчет относно ЕФПГ, приет като неразделна част от нейната обновена социална програма[3] на 2 юли 2008 г.[4], че тя ще проучи начини за подобряване на влиянието на ЕФПГ и за опростяване на неговите процедури.

В отчета са очертани редица въпроси, които ще бъдат проучени с оглед предлагане на изменения към Регламента за ЕФПГ преди издаването на следващия годишен отчет. Комисията посочва няколко причини, поради които е получила само няколко заявления за финансови участия от страна на ЕФПГ през първата година на неговото функциониране. Тези причини включват несигурността относно допустимостта за финансиране, високия праг на съкращенията, представляващ основание за стартиране на финансово участие от ЕФПГ и краткия срок за прилагане на мерките, финансирани от ЕФПГ. Поради това Комисията предприе по-задълбочен анализ на очакванията и нуждите на основните заинтересовани страни на ЕФПГ (представители на държавите-членки, както и на организации на социалните партньори на национално и европейско ниво) посредством въпросник и конференция, проведена в Брюксел на 4 септември 2008 г. От консултацията стана ясно, че повечето заинтересовани страни изразяват предпочитанията си за един обновен ЕФПГ, който би могъл да се намесва в по-широк кръг от събития, да оказва помощ на работници при масови съкращения на по-малко от 1 000 работници и който би могъл да се използва през по-дълъг период на прилагане. Повечето държави-членки повдигнаха също въпроса за процента на съфинансиране (т.е. 50 %), счетен за недостатъчен по отношение на онези държави-членки, които вече се борят с влошаващия се икономически климат.

В своя Европейски план за икономическо възстановяване[5], публикуван на 26 ноември 2008 г., Комисията още веднъж заяви, че тя ще преразгледа правилата на ЕФПГ, така че Европейският съюз да може да помогне на работниците, засегнати от кризата, и да предприеме действия във връзка с техните дългосрочни перспективи за заетост. На 16 декември 2008 г., с оглед смекчаване на социалното въздействие на икономическата криза, Комисията прие предложение за регламент за изменение на Регламента за ЕФПГ[6], което съдържа следните основни разпоредби:

- намаляване на прага за подаване на заявление от 1 000 на 500 съкратени работници;

- удължаване на срока за прилагане от 12 на 24 месеца;

- увеличаване на процента на съфинансиране от 50 на 75 %[7];

- временна дерогация, посредством която работниците, съкратени вследствие на глобалната финансова и икономическа криза, биха имали право на помощ, при условие че заявленията, основани на този критерий, бъдат подадени преди края на 2010 г.

4. Анализ на дейностите на ЕФПГ през 2008 г.

4.1. Заявления, получени през 2008 г.

През 2008 г. Комисията получи пет заявления за финансово участие от страна на ЕФПГ, включително едно заявление, което е било оттеглено през 2007 г. и е било подадено отново в началото на 2008 г. Три от тези заявления бяха одобрени от бюджетния орган през 2008 г., докато останалите две в края на годината все още бяха в процес на оценяване от службите на Комисията.

Таблица 1 — Заявления, получени през 2008 г.

DELPHI, Испания (EGF/2008/02) | 6.2.2008 г. | буква а) | 10 471 778 | 1 589 | 1 589 |

Alytaus Tekstilė, Литва (EGF/2008/03) | 8.5.2008 г. | буква а) | 298 994 | 1 089 | 600 |

Castilla y León и Aragón, Испания (EGF/2008/04)[8] | 29.12.2008 г. | буква б) | 2 694 300 | 1 082 | 588 |

Cataluña, Испания (EGF/2008/05) | 29.12.2008 г. | буква б) | 3 306 750 | 1 269 | 1 100 |

Общо | 20 626 022 | 6 587 | 5 435 |

През 2008 г. не беше отхвърлено нито едно заявление поради неприемливост или недостиг на бюджетни кредити.

4.1.1. Заявления, получени през 2008 г. по държава-членка

През 2008 г. три държави-членки подадоха заявление за помощ от ЕФПГ: Испания (три заявления), Италия (едно заявление) и Литва (едно заявление).

4.1.2. Заявления, получени през 2008 г. по сума на поисканото финансово участие

Държавата-членка, подаваща заявление за помощ от ЕФПГ, трябва да изготви съгласуван пакет от мерки, който в най-голяма степен подхожда на профила на целевата група работници, и да вземе решение за размера на помощта, която тя иска да ѝ бъде предоставена от ЕФПГ. Регламентът за ЕФПГ нито препоръчва, нито ограничава общия размер на исканата сума, но при оценяването на заявлението от службите на Комисията могат да възникнат въпроси, които да станат причина подаващата заявлението държава-членка да преразгледа предложения пакет персонализирани услуги и по този начин да окаже въздействие по отношение размера на исканата сума.

Размерът на финансовите участия, поискани от ЕФПГ през 2008 г., варираше от 298 994 EUR в заявлението на Литва (EGF/2008/03) до 10 471 778 EUR в заявлението на Испания във връзка със случая DELPHI (EGF/2008/02).

4.1.3. Заявления, получени през 2008 г. по брой работници от целевата група за получаване на помощ

Броят на съкратените работници, към които пряко са насочени мерките, финансирани от ЕФПГ през 2008 г., възлизаше на 5 435. Той варираше от 588 работници в заявлението, изготвено от Испания във връзка с бивши работници в автомобилната промишленост на Castilla y León и Aragón (EGF/2008/04) до 1 589 работници в заявлението на Испания, свързано с DELPHI (EGF/2008/02). Три от петте подадени заявления през 2008 г. бяха насочени към над 1 000 съкратени работници, докато две финансови участия бяха насочени към значително по-малък брой (600 работници по EGF/2008/03 и 588 по EGF/2008/04).

Разликата в броя на работниците от целевата група за получаване на помощ от ЕФПГ в някои случаи може да се дължи на това, че подаващата заявление държава-членка е решила да окаже помощ на всички съкратени работници или да концентрира помощта си само към някои от тях, по-специално към онези, които са изправени пред изключителни затруднения в стремежа си да останат на пазара на труда.

4.1.4. Заявления, получени през 2008 г. по сума на поисканото финансово участие за работник

Пакетът индивидуални услуги, който подаващата заявление държава-членка предлага за съответните съкратени работници, е по нейна преценка, в съответствие с условията на Регламента за ЕФПГ. Поисканата сума за засегнат работник следователно може да варира в зависимост от сериозността на съкращенията, положението на засегнатия пазар на труда, индивидуалните обстоятелства на целевата група работници за получаване на помощ, мерките, които вече са предвидени от държавата-членка…

На практика, предложените за работник суми през 2008 г. варираха от малко под 500 EUR в случая на Литва (EGF/2008/04) до над 6 500 EUR в заявлението на Испания, свързано със случая DELPHI (EGF/2008/02).

4.1.5. Заявления, получени през 2008 г. по критерий за намеса

Две от подадените през 2008 г. заявления са изготвени въз основа на член 2, буква а) от Регламента за ЕФПГ, който се отнася за съкращения в предприятие и негови доставчици и производители надолу по веригата. Другите три заявления от 2008 г. се основаваха на член 2, буква б), който е насочен към съкращения в предприятия от един и същи раздел на NACE 2 в един регион или в два граничещи региона на ниво NUTS II.

4.2. Финансови участия, предоставени през 2008 г.

През 2008 г. бюджетният орган прие осем решения за предоставяне на финансиране от ЕФПГ: пет от тях бяха свързани със заявления, подадени през 2007 г., които все още не са получили одобрение към края на годината, докато останалите три решения бяха основани на заявления, получени и оценени през 2008 г.

Бюджетният орган не отхвърли нито едно предложение на Комисията за финансиране от ЕФПГ, нито пък измени предложенията.

Таблица 2 — Финансови участия, предоставени през 2008 г., изразени като решения за финансиране

Piemonte, Италия (EGF/2007/06) | 10.8.2007 г. | буква б) | 2008/916/ ЕО (19.11.2008 г.) | C (2008) 8070 (8.12.2008 г.) | 7 798 750 |

Lombardia, Италия (EGF/2007/07) | 17.8.2007 г. | буква б) | 2008/916/ ЕО (19.11.2008 г.) | C (2008) 8071 (8.12.2008 г.) | 12 534 125 |

Textiles, Малта (EGF/2007/08) | 12.9.2007 г. | буква в) | 2008/370/ ЕО (10.4.2008 г.) | C (2008) 2176 (22.5.2008 г.) | 681 207 |

Lisboa-Alentejo, Португалия (EGF/2007/10) | 9.10.2007 г. | буква б) | 2008/370/ ЕО (10.4.2008 г.) | C (2008) 7278 (21.11.2008 г.) | 2 425 675 |

Междинна сума за заявленията, получени през 2007 г. | 34 410 757 |

Toscana, Италия (EGF/2008/01) | 12.2.2008 г. | буква б) | 2008/916/ ЕО (19.11.2008 г.) | C (2008) 8073 (8.12.2008 г.) | 3 854 200 |

DELPHI, Испания (EGF/2008/02) | 6.2.2008 г. | буква а) | 2008/818/EО (22.10.2008 г.) | C (2008) 7292 (24.11.2008 г.) | 10 471 778 |

Alytaus Tekstilė, Литва (EGF/2008/03) | 8.5.2008 г. | буква а) | 2008/818/EО (22.10.2008 г.) | C (2008) 7278 (21.11.2008 г.) | 298 994 |

Междинна сума за заявленията, получени през 2008 г. | 14 624 972 |

Общо | 49 035 729 |

Таблица 3 — Финансови участия, предоставени през 2008 г., изразени като работници, на които е оказана помощ

Piemonte, Италия (EGF/2007/06) | Текстилен сектор | 1 537 | 1 537 | 7 798 750 | 5 074 |

Lombardia, Италия (EGF/2007/07) | Текстилен сектор | 1 816 | 1 816 | 12 534 125 | 6 902 |

Textiles, Малта (EGF/2007/08) | Текстилен сектор | 675 | 675 | 681 207 | 1 009 |

Lisboa-Alentejo, Португалия (EGF/2007/10) | Автомобилен сектор | 1 549 | 1 122 | 2 425 675 | 2 162 |

Междинна сума за заявленията, получени през 2007 г. | 6 621 | 6 194 | 34 410 757 | 5 555 |

Toscana, Италия (EGF/2008/01) | Текстилен сектор | 1 558 | 1 558 | 3 854 200 | 2 474 |

DELPHI, Испания (EGF/2008/02) | Автомобилен сектор | 1 589 | 1 589 | 10 471 778 | 6 590 |

Alytaus Tekstilė, Литва (EGF/2008/03) | Текстилен сектор | 1 089 | 600 | 298 994 | 498 |

Междинна сума за заявленията, получени през 2008 г. | 4 236 | 3 747 | 14 624 972 | 3 903 |

Общо | 10 857 | 9 941 | 49 035 729 | 4 933 |

4.2.1. Финансирани действия

В член 3 от Регламент 1927/2006 се предвижда, че ЕФПГ може да съфинансира само мерки на активния пазар на труда, имащи за цел повторно професионално интегриране на съкратени работници. Освен това, в него е посочено, че ЕФПГ може да финансира дейности по предоставяне на техническа помощ, извършвани от държавата-членка с цел улесняване на подготовката, управлението, информирането и публичността, както и контрола върху използването на финансовото участие.

Разбивката на предвидените разходи по предложените действия за осемте финансови участия от ЕФПГ през 2008 г., заедно с придружаващите ги дейности по предоставяне на техническа помощ, е следната:

Таблица 4 — Действия, финансирани през 2008 г. въз основа на Класификацията на ЕВРОСТАТ [9]

Класификация на ЕВРОСТАТ на интервенциите съгласно политиката на пазара на труда (ППТ) | Сума от ЕФПГ (евро) | % от общата сума |

Услуги по ППТ | 30 537 989 | 62,28 % |

1 | Услуги за клиенти (помощ при търсене на работа, професионално ориентиране, сертифициране на уменията…) | 4 519 185 | 9,22 % |

Помощи за търсене на работа | 26 018 804 | 53,06 % |

Мерки по ППТ | 16 718 820 | 34,09 % |

2 | Обучение | 7 899 843 | 16,11 % |

Помощи за обучение | 3 033 250 | 6,19 % |

3 | Ротация на работните места и съвместителство на работното място | Не се прилага | Не се прилага |

4 | Стимули за търсене на работа | 4 709 608 | 9,60 % |

4.1 | Стимули за наемане на работа | 2 666 896 | 5,44 % |

4.2 | Стимули за запазване на работни места | 2 042 712 | 4,17 % |

5 | Подкрепа на заетостта и рехабилитацията | Не се прилага | Не се прилага |

6 | Пряко създаване на работни места | Не се прилага | Не се прилага |

7 | Стимули за започване на нови дейности | 1 076 119 | 2,19 % |

Техническа помощ (член 3 от Регламент 1927/2006) | 1 778 920 | 3,63 % |

Общо | 49 035 729 | 100 % |

4.2.2. Профил на работниците, получаващи помощ от страна на ЕФПГ

Финансовите участия, предоставени през 2008 г., имаха за цел да окажат помощ на общо 9 941 съкратени работници в пет държави-членки (вж. приложение — Профил на целевата група работници за получаване на помощ от ЕФПГ през 2008 г.).

4.2.3. Допълняемост с действия, финансирани от структурните фондове, и особено от Европейския социален фонд (ЕСФ)

ЕФПГ и ЕСФ са основни инструменти на ЕС, които имат за цел повишаване на пригодността за заетост и гарантиране на бързо повторно интегриране на пазара на труда чрез прилагането на мерки по активната политиката на пазара на труда. Тяхната допълняемост се дължи на възможността им да разглеждат тези въпроси в две различни времеви перспективи: докато ЕФПГ предоставя помощ, адаптирана спрямо нуждите на съкратените работници в отговор на конкретно масово съкращение от европейски мащаб, ЕСФ действа в подкрепа на стратегически, дългосрочни цели (напр. увеличаване на човешкия капитал, управление на промените) чрез многогодишни програми. В светлината на социалното въздействие на разразилата се неотдавна икономическа криза, Комисията предложи в своя Европейски план за икономическо възстановяване да бъдат изменени функциите и на двата фонда, така че да могат да реагират по-гъвкаво през периода на кризата.

Добър пример за успешна допълняемост между ЕСФ и ЕФПГ може да бъде открит в случая BenQ (EGF/2007/03), за който е било предоставено финансово участие през 2007 г. В този случай помощ е била предоставена на съкратени работници, които са приели да се регистрират в „Трансферна компания“ ( Transfergesellschaft ), в рамките на която мерките, осъществявани по програмите на ЕСФ[10], също са били на разположение на съкратените работниците в BenQ. Някои от тези работници са се възползвали първо от краткосрочно обучение, съфинансирано от ЕСФ за получаване на Европейски сертификат за компютърни умения, което е било последвано от петмесечно обучение за придобиване на квалификация „Помощник мениджър“, съфинансирано от ЕФПГ.

4.2.4. Постигнати резултати

Основният източник на информация за постигнатите от ЕФПГ резултати е окончателният отчет, който трябва да бъде представен от държавата-членка не по-късно от шест месеца след края на периода на интервенции от страна на ЕФПГ, така както е посочено в член 15 от Регламента за ЕФПГ.

През 2008 г. Комисията получи три окончателни отчета, свързани със следните заявления: PSA (Франция), Renault (Франция) и BenQ (Германия). Тези окончателни отчети подчертаха добавената стойност на ЕФПГ, тъй като той е дал възможност и на двете държави-членки да използват сполучливи нови подходи (напр. взаимодействие между участници на сходни позиции, повишен брой ръководни и консултантски дейности), специално предназначени за ниско квалифицирани работници на възраст над 45 години. Освен това, по случая BenQ, ЕФПГ даде възможност за удължаване на срока на някои мерки за обучение и консултации над обичайния срок и по този начин предложи по-засилена и ефективна помощ.

PSA (EGF/2007/01)

В първото заявление, подадено до ЕФПГ на 9 март 2007 г., Франция посочи като целева група за получаване на помощ 267 работници, съкратени от доставчици на френския производител на автомобили PSA. Съгласно окончателния отчет, 256 от тези работници са се възползвали от мерките на ЕФПГ. В края на срока за прилагане на ЕФПГ, 106 работници, на които е била оказана помощ (41 %) все още са били безработни, докато 150 (59 %) работници са намерили устойчиви работни места, както следва:

- 76 са работили на безсрочен трудов договор;

- 20 са създали свои собствени предприятия;

- 54 са работили на срочен трудов договор или на временен договор със срок по-дълъг от шест месеца.

Renault (EGF/2007/02)

Във второто заявление за предоставяне на помощ от ЕФПГ, получено на 23 март 2007 г., първоначално Франция посочи като целева група за получаване на помощ 628 работници, съкратени от доставчици на Renault. Окончателният отчет показа, че 366 от тях са се възползвали от мерки, финансирани от ЕФПГ, докато 262 са счели, че те са в състояние да си намерят работа без каквито и да било допълнителни мерки или пък вече са си намерили работа преди началото на съфинансираните мерки. В края на срока за прилагане на подкрепата от ЕФПГ, 133 от работниците от целевата група за получаване на помощ (36 %) са били безработни, били са наети на работа или са участвали в програми за обучение за срок по-кратък от шест месеца. Освен това, 105 (29 %) от тях са участвали в програми за обучение със срок поне шест месеца, докато 129 (35 %) са намерили устойчиви работни места, както следва:

- 77 са работили на безсрочен трудов договор;

- 10 са създали свои собствени предприятия;

- 42 са работили на срочен трудов договор или на временен договор със срок по-дълъг от шест месеца.

BenQ (EGF/2007/03)

На 27 юни 2007 г. Германия подаде заявление за финансово участие от страна на ЕФПГ, в което първоначалният брой на работниците от целевата група за получаване на помощ бе 2 400 работници, съкратени от BenQ, производител на мобилни телефони. Отчетът за прилагането показа, че от общо 2 528 съкратени работници, които в действителност са се регистрирали в „Трансферна компания“ ( Transfergesellschaft ), създадена на 1 януари 2007 г. с цел възползване от мерките по активната политика на пазара на труда, 561 (22 %) все още са били безработни в края на срока за прилагане на ЕФПГ, 88 от тях вече не са присъствали на пазара на труда (поради дългосрочно обучение, заболяване или пенсиониране), докато 1 879 (74 %) са намерили устойчиви работни места, от които 77 са създали свои собствени предприятия.

Таблица 5 – Резултати, докладвани в окончателните отчети, получени през 2008 г.

Брой на работниците, които не са имали нужда от помощ от страна на ЕФПГ | 9 | 262 | - | 271 |

Брой на работниците, на които е оказана помощ | 256 | 366 | 2 528 | 3 150 |

От които са получили: |

Обучение / Повторно обучение | 198 (77 %) | 198 (54 %) | 256 (10 %) | 652 (21 %) |

Помощи за търсене на работа/обучение | 256 (100 %) | - | 2 528 (100 %) | 2 784 (88 %) |

Помощ/консултации при търсене на работа | - | 366 (100 %) | 2 055 (81 %) | 2 421 (77 %) |

Стимули за предприемаческа дейност | - | - | 99 (4 %) | 99 (3 %) |

Стимули за търсене на работа | 150 (59 %) | 38 (10 %) | 408 (16 %) | 596 (19 %) |

Брой на повторно интегрирани работници след интервенция от страна на ЕФПГ |150 (59 %) |129 (35 %) |1 879 (74 %) |2 158 (69 %) | |

4.2.5. Дейности по предоставяне на техническа помощ, предприети от Комисията

Информация и публичност

По силата на член 9 от Регламента за ЕФПГ на Комисията е възложена отговорността да „ създаде интернет страница, достъпна на всички езици на Общността, за да предоставя информация за ЕФПГ, указания за подаването на заявления, както и актуална информация за приетите и отказани заявления, изтъквайки ролята на бюджетния орган. “

Интернет страница

През 2008 г. уебсайтът на ЕФПГ (http://ec.europa.eu/egf) е регистрирал 81 206 страници, към които са направени запитвания от 36 937 посетители. Най-посещаваните страници през 2008 г. са били началната страница на ЕФПГ, страниците, които предоставят обща информация за получените заявления и основните документи, свързани с ЕФПГ. Брошурата за ЕФПГ, която Комисията предостави през 2007 г., е била свалена от интернет страницата почти 2 800 пъти в рамките на 2008 г.

В съответствие с изискванията на член 9 от Регламента за ЕФПГ, службите на Комисията са превели уебсайта на ЕФПГ на всичките 23 езика на Общността.

Евробарометър

Проучването „Стандартен Евробарометър 70“ беше проведено през периода от 6 октомври до 6 ноември 2008 г. На въпроса „ Чували ли сте или чели ли сте някога за Европейския фонд за приспособяване към глобализацията, който представлява фонд за подпомагане на пострадалите от глобализацията? “, участниците в проучването бяха помолени да отговорят по един от следните начини:

- „Да, и аз съм много добре запознат с неговата дейност“, или

- „Да, но не съм много добре запознат с неговата дейност“, или

- „Не, никога не съм чувал или чел за него“.

Резултатите, които все още не са публикувани към момента на изготвянето на настоящия отчет, показват че в рамките на ЕС-27, 22 % от участниците в проучването са чували за ЕФПГ, макар че само 3 % са много добре запознати с неговата дейност, докато 71 % никога не са чували за ЕФПГ.

Срещи с националните органи и социалните партньори

Третата среща на „Експертната група за лицата за контакт на Европейския фонд за приспособяване към глобализацията“ (код E2100), състояща се от представители на държавите-членки, се проведе на 6 март 2008 г.

За да се подготвят за преразглеждането на Регламента за ЕФПГ, службите на Комисията поканиха заинтересованите страни на ЕФПГ на конференция, проведена в Брюксел на 4 септември 2008 г. Целта на събитието беше държавите-членки и социалните партньори да се срещнат и да обсъдят отговорите на въпросника, изпратен през юли 2008 г., както и важните въпроси, идентифицирани в Годишния отчет за ЕФПГ за 2007 г. (вж. точка 3 по-горе).

4.2.6. Финансов отчет

Реализирани финансови участия

Съгласно междуинституционалното споразумение от 17 май 2006 г., ЕФПГ не може да надхвърли максимална сума от 500 млн. EUR годишно, които могат да се вземат от всеки съществуващ марж под тавана за глобалните разходи за предходната година и/или от прекратените бюджетни кредити за поети задължения от предходните две години. Освен това, в член 12 от Регламента за ЕФПГ е постановено, че поне 25 % от годишната максимална сума трябва да е на разположение на 1 септември всяка година, за да се покрият възникналите нужди до края на годината.

През 2008 г. бюджетният орган взе решение да мобилизира ЕФПГ за осем заявления за сума с общ размер от 49 035 729 EUR (вж. таблици 2 и 3 по-горе относно финансовите участия, предоставени от ЕФПГ).

Разходи за техническа помощ

През 2008 г. не е оказвана техническа помощ по инициатива на Комисията, така както е определено в член 8 от Регламента за ЕФПГ.

Нередности, отчетени през 2008 г.

През 2008 г. пред Комисията не са отчетени никакви нередности съгласно Регламент (ЕО) № 1681/94 по отношение на ЕФПГ.

Случаи на нередности, приключени през 2008 г.

През 2008 г. не бяха приключени никакви нередности.

4.2.7. Прекратяване на предоставените финансови участия

Нито едно от участията, предоставени от началото на работата на ЕФПГ, не беше прекратено през 2008 г.

Приложение — Профил на целевата група работници за получаване на помощ от ЕФПГ през 2008 г.

Заявление

(Справка) |Дата на заявлението |Съкратени работници | Целева група работници за получаване на помощ |От които: |От които с траен здравословен проблем или увреждания[11] | | | | | | Жени

(%) | Граждани на страни извън ЕС |15-24 |25-54 | 55-64 |65+ | | |Sardegna, Италия

(EGF/2007/05) |9.8.2007 г. |1 044 |1 044 |427

(41 %) |1 |5 |899 |138 |2 |Не се прилага | |Piemonte, Италия

(EGF/2007/06) |10.8.2007 г. |1 537 |1 537 |1 013

(66 %) |55 |23 |1 347 |167 |0 |Не се прилага | |Lombardia, Италия (EGF/2007/07) |17.8.2007 г. |1 816 |1 816 |1 230

(68 %) |71 |6 |1 537 |272 |1 |Не се прилага | |Textiles, Малта (EGF/2007/08) |12.9.2007 г. |675 |675 |533

(79 %) |0 |242 |401 |32 |0 |4 | |Lisboa-Alentejo, Португалия (EGF/2007/10) |9.10.2007 г. |1 549 |1 122 |339

(30 %) |16 |39 |1 024 |59 |0 |12 | |Междинна сума за заявленията, получени през 2007 г. |6 621 |6 194 |3 542

(57 %) |143 |315 |5 208 |668 |3 |Не се прилага | | Toscana, Италия (EGF/2008/01) |12.2.2008 г. |1 558 |1 558 |746

(48 %) |998 |102 |1 276 |175 |5 |Не се прилага | |DELPHI, Испания (EGF/2008/02) |6.2.2008 г. |1 589 |1 589 |23

(2 %) |0 |2 |1 524 |63 |0 |5 | |Alytaus Tekstilė, Литва (EGF/2008/03) |8.5.2008 г. |1 089 |600 |494

(82 %) |0 |4 |372 |224 |0 |34 | |Междинна сума за заявленията, получени през 2008 г. |4 236 |3 747 |1 263

(38 %) |998 |108 |3 172 |462 |5 |Не се прилага | | Общо |10 857 |9 941 |4 805

(48 %) |1 141 |423 |8 380 |1 130 |8 | Не се прилага | |

[1] ОВ L 406, 30.12.2006 г., стр. 1. Допуснатите в Регламента за ЕФПГ технически грешки бяха поправени през 2008 г. и публикувани в ОВ L 48, 22.2.2008 г., стр. 82 на всички езици и също така в ОВ L 202, 31.7.2008 г., стр. 74, само на английски език.

[2] „Регламентът за ЕФПГ“ се отнася за регламента, който е бил в сила на 31 декември 2008 г., без да се вземат под внимание измененията към този регламент, приети оттогава насам.

[3] Съобщение на Комисията до Европейския парламент, Съвета, Европейския икономически и социален комитет и Комитета на регионите относно обновена социална програма: Възможности, достъп и солидарност в Европа на 21-ви век, COM(2008) 412 окончателен от 2.7.2008 г.

[4] Съобщение на Комисията до Европейския парламент и Съвета относно Солидарност и промяна: Европейският фонд за приспособяване към глобализацията през 2007 г.: преразглеждане и перспективи, COM(2008) 421 окончателен от 2.7.2008 г.

[5] Съобщение на Комисията до Европейския съвет относно Европейски план за икономическо възстановяване, COM(2008) 800 окончателен от 26.11.2008 г.

[6] Предложение за регламент на Европейския парламент и на Съвета за изменение на Регламент (ЕО) № 1927/2006 за създаване на Европейски фонд за приспособяване към глобализацията, COM(2008) 867 от 16.12.2008 г.

[7] Регламентът за изменение, приет от Европейския парламент и Съвета през 2009 г., предвижда временно увеличаване на процента на съфинансиране от 50 на 65 % до датата 31 декември 2011 г., определена за дата на приключване на дерогацията във връзка с кризата.

[8] Преработено на 23 февруари 2009 г.

[9] Тази таблица не съответства напълно на методологията, използвана от ЕВРОСТАТ, както тя е описана в „ База данни за Политиката на пазара на труда – Методология – преработена версия от юни 2006 г.“, тъй като някои от мерките, съфинансирани от ЕФПГ, не отговарят на нито една от нейните категории (напр. помощи за търсене на работа и помощи за обучение). Категориите на класификацията на ЕВРОСТАТ, за които в тази таблица е посочено „Не се прилага“, не са били предложени от държавите-членки в осемте интервенции от страна на ЕФПГ, одобрени през 2008 г.

[10] Така наречената програма по ЕСФ на Федералната служба по заетостта, цел 2 на оперативната програма на провинция Северен Рейн-Вестфалия и програмата на Свободната провинция Бавария.

[11] Съгласно националните класификации.